254 G. T. Hörn, Geschichte der Apotheken zu Bamberg. 



5) Vnnd darmit hierinnen einiger betrug nicht möge ge- 

 braucht werden, ordnen vnd wollen wir, das ein jeder Apo- 

 tecker ein Register zu richte, darinnen teglich und jederzeit, 

 ein jedes Compositum, so in der Apotecken gebräuchlich, 

 vff welchen tag es bereittet, wer darbey gewesen, wie viel 

 es gewogen, sambt dem Tara ausgezeichnet werde, darmit 

 wenn der zettel von dem gefesen abfiele, man sich der zeit, 

 vnd wie altt die Composition, erkundigen muge. 



6) Da auch decoctiones oder andere medicamenta, von 

 den Doctoribus verordnet worden, wollen wir, das bey den 

 Armen, so woU als bey den Reichen, der Apotecker, so viel 

 müglich, Selbsten darbey sey, vnd den Dienern allein darüber 

 nicht vertrauen, darmit menniglichen recht geschehe. 



7) Die Artzneyen von den Doctoribus, den hiewonenden 

 oder frembden verordnet, auch sonsten von den Wundtartz- 

 ten gefordert, sollen vom Sontag an die gantze wochen, biss 

 vfi" den Sambstag vmb Vesperzeit, vmb bedoncklicher vrsa- 

 chen wegen, ordentlich vfF dem Tisch inn der Apotecken 

 liegen bleiben, oder einem jeden Doctori ein besonder Buch 

 zugerichtet vnnd gebunden werden , darein er seine Recept 

 schreibe, der Tag wenn es geordnet worden, wem es zuge- 

 höret, sambt dem Tax darauf gezeichnet werden. 



8) Inn den speciebus vnnd anderen compositis, sollen 

 sie nicht zuviel vff ein mall zurichten, damit dieselben frisch 

 bleiben, vnnd nicht, do sie allt vnd verrochen, dem Leib 

 vnnd dem beutel schedlich sein können. 



9) Wir setzen, ordnen vnnd wollen auch, das kein Apo- 

 tecker vor sich selb-^ten, seine Diener, vnnd viel weniger 

 sein Weib, vmb vielerley Ursachen -willen, keine purgierende 

 oder andere Artzney, verordnen oder geben soll, one der 

 Doctoren vorwissen. Sondern der Apotecken allein obwart- 

 ten, jnn bedenckung, daz solches wieder jhre pflicht, so sie 

 vns geleistet, vnd die Doctores keine Artzney zu verkauffen 

 jnn ihren Heusern haben düröen. Solches auch zwischen 

 den Doctoribus vnd Apoteckem vnwillen vnd vnfreundschafft 

 zurichtet. 



